Aavo Ots

Aavo Ots (25. jaanuar 1951 Vastseliina – 10. juuni 2023) oli eesti trompetist, dirigent ja muusikapedagoog.

Haridus
Aavo Ots õppis aastatel 1967–1971 Heino Elleri nimelises Tartu Muusikakoolis trompetit ja koorijuhtimist. 1976. aastal lõpetas ta Tallinna Riikliku Konservatooriumi dirigeerimise eriala Gustav Ernesaksa ja Olev Oja klassis ning trompeti erialal Tõnu Tarumi klassis. 1986. aastal lõpetas ta Leningradi konservatooriumis Juri Bolšijanovi klassi. 2005. aastal täiendas ta end Šveitsis Andreas Spörri meistrikursustel.Eesti Muusika Infokeskus. Aavo Otsa biograafia

Töö
Aastatel 1975–1984 töötas Aavo Ots Estonia teatri orkestris, alates 1977. aastast töötas ta ühtlasi Tallinna Muusikakeskkooli õpetaja-metoodikuna. Alates 1984. aastast oli ta Eesti Muusika- ja Teatriakadeemia õppejõud, 1998. aastast dotsent.

2002. aastal asutas ta MTÜ Aavo Otsa Muusikastuudio. 2013. lõi Aavo Ots koos Priit Sonni ja Kaido Kiviga Eesti Noorte Kontsertorkestri, mille tööd koordineerib dirigentide otsusel MTÜ Aavo Otsa Muusikastuudio.Eesti Noorte Kontsertorkester Ungaris. Muusikakoolid.ee, 22. juuli 2014.

Tunnustus
 1997 – Eesti Kultuurkapitali helikunsti sihtkapitali aastapreemia (Eesti trompetikoolkonna järjekindel edendamine)
 2001 – Eesti Kultuurkapitali rahvakultuuri sihtkapitali aastapreemia (vaskpillimuusika edendamine)
 2004 – Riho Pätsi Koolimuusika Fondi stipendium
 2004 – Eesti Kooriühingu aasta orkestridirigent
 2005 – Eesti Kultuurkapitali rahvakultuuri sihtkapitali aastapreemia (Kagu-Eesti muusikaelu viljakas arendamine)
 2006 – Eesti Kooriühingu aasta orkestridirigent
 2007 – Eesti Kultuurkapitali rahvakultuuri sihtkapitali aastapreemia (puhkpillimuusika edendamine)
 2008 – stipendium "Ela ja sära"
 2009 – Eesti Kooriühingu aasta orkestridirigent
 2010 – Eesti Kultuurkapitali helikunsti sihtkapitali aastapreemia (raamatu "Tuulefantaasia. Trompetiõpetaja käsiraamat" ja panuse eest eesti vaskpillimuusikasse)
 2011 – aasta isaAasta isa Aavo Ots: "Küllap tuli see tiitel mulle laste saavutuste eest." Õhtuleht, 14. november 2011
 2014 – Valgetähe V klassi teenetemärk
 2019 – Eesti Kultuurkapitali helikunsti sihtkapitali aastapreemia (panus eesti puhkpillimuusikasse) 
 2022 – Eesti Kooriühingu aasta orkestridirigent

 Isikliku 
Tema abikaasa on kontsertmeister Meeli Otsa, neil on viis last.

Viited

Välislingid
 Aavo Otsa Muusikastuudio
 Aavo Ots – Eesti Interpreetide Liit
 Aavo Ots – Eesti Muusika Infokeskus
 "Tänavune aasta isa on Aavo Ots", Postimees, 13. november 2011

Kategooria:Eesti dirigendid
Kategooria:Eesti trompetistid
Kategooria:Eesti Muusika- ja Teatriakadeemia õppejõud
Kategooria:Valgetähe V klassi teenetemärgi kavalerid
Kategooria:Eesti Muusika- ja Teatriakadeemia vilistlased
Kategooria:Vastseliina kalmistule maetud
Kategooria:Sündinud 1951
Kategooria:Surnud 2023